cyanic-selkie/wikianc huggingface dataset:
एबरडीन
प्रसिद्ध स्थल
अलेक्जेंडर मार्शल मैकेंज़ी का विस्तार मेरीस्चल कॉलेज ब्रॉड स्ट्रीट पर है, जिसका उदघाटन किंग एडवर्ड सप्तम ने 1906 में किया था, जो विश्व का दूसरा सबसे बड़ा ग्रेनाइट भवन है (मैड्रिड के एस्कोरियल के बाद).
अनेक उत्कृष्ट प्रसिद्ध इमारतों के अलावा, एबरडीन में अनेक विख्यात लोगों की मूर्तियां भी हैं। इनमे से दो सबसे अधिक मशहूर मूर्तियों में से एक विलियम वालेस की मूर्ति यूनियन टेरेस और रोजमाउन्ट वायडक्ट के बीच में है और रॉबर्ट बर्न्स की मूर्ति यूनियन टेरेस बगीचे के ऊपर यूनियन टेरेस पर है।
पार्क, बगीचे और खुले स्थान
एबरडीन लंबे समय से अपने 45 पार्कों और बगीचों के लिए प्रसिद्ध रहा है। साथ ही, शहर भर में फूलों की बहार के लिए भी यह मशहूर है। शहर में बीस लाख गुलाब, एक करोड दस लाख डैफोडिल्स और तीस लाख क्रोकस के पौधे हैं। शहर ने रॉयल हौर्टीकल्चर सोसायटी का ब्रिटेन इन ब्लूम 'सर्वश्रेष्ठ शहर' अवार्ड दस बार जीता है, समग्र स्कॉटलैंड में ब्लूम प्रतियोगिता बीस बार और 1968 से हरेक साल बड़ा शहर श्रेणी का पुरस्कार जीता है। नौ साल तक लगातार जीतने के बाद, दूसरे शहरों को मौका देने के लिए, एबरडीन को ब्रिटेन इन ब्लूम प्रतियोगिता से प्रतिबंधित कर दिया गया। इस शहर ने 2006 में स्कॉटलैंड इन ब्लूम "सर्वश्रेष्ठ शहर" पुरस्कार के साथ-साथ इंटरनेशनल सिटीज इन ब्लूम अवार्ड भी जीता। उपनगर डाइस ने भी स्मॉल टाउन्स पुरस्कार जीता।
डी नदी के उत्तरी तट पर 1899 में डुथी पार्क खोला गया था। इसे 1881 में सुश्री एलिजाबेथ क्रोम्बी डुथी ने उपहार में दिया था और उन्हीं के नाम पर इसका नाम रखा गया। इसका बहुत बड़ा बगीचा है, एक गुलाब का टीला, नौका विहार सरोवर, बैंडस्टैंड और खेलने का मैदान है। साथ ही, यूरोप का दूसरा सबसे बड़ा संलग्न डेविड वेल्च विंटर गार्डन भी है। शहर से बाहर स्थित वनाच्छादित हैजलहेड पार्क बड़ा और वनाच्छादित है, वनों में सैर करने वालों, प्रकृतिवादियों और पिकनिक के शौकीनों के बीच यह पार्क लोकप्रिय है। यहां फुटबॉल मैदान, दो गोल्फ कोर्स, एक पिच और पुट कोर्स और एक घुड़सवारी स्कूल भी हैं।
ब्रिटेन इन ब्लूम प्रतियोगिताओं में एबरडीन की सफलता का श्रेय अक्सर जॉन्स्टन गार्डेन्स को दिया जाता है, जो शहर के पश्चिमी छोर पर एक हेक्टेयर क्षेत्र में फैला एक छोटा-सा पार्क है, जिसमें विभिन्न प्रकार के अनेक फूल तथा पौधे लगे है, जिनकी खूबसूरती मशहूर है। 2002 में इसे ब्रिटिश द्वीपसमूह में सर्वश्रेष्ठ बगीचे का खिताब मिला।
कभी एक निजी घर के मैदान पर बना सीटन पार्क सेंट माचर गिरजाघर के मैदान के छोर पर स्थित है। गिरजे के रास्ते को अनेक प्रकार के पौधों से एक औपचारिक शैली में लोकप्रिय ढंग से सजाया गया है। तुलनात्मक शैलियों के साथ इस पार्क में अन्य अनेक क्षेत्र भी शामिल हैं।
यूनियन टैरेस गार्डन 1879 में खोला गया, जो शहर के केंद्र में स्थित है। एबरडीन के केंद्र में यूनियन स्ट्रीट को तीन तरफ से घेरते हुए यह 2.5 acre क्षेत्र में फैला हुआ है। पार्क डेनबर्न घाटी में एक प्राकृतिक गोलाकार रंगभूमि का निर्माण करता है और यह शहर के केंद्र में शांति व सुकून का एक नखलिस्तान है। इस बगीचे के स्थान पर एक तीन मंजिली कंक्रीट और इस्पात की इमारत खड़ी करने के हाल का प्रस्ताव अत्यधिक विवादास्पद साबित हुआ, जिसमें एक व्यावसायिक केंद्र भी बनाने का प्रस्ताव शामिल था।
एक-दूसरे के आसपास विक्टोरिया पार्क और वेस्टबर्न पार्क दोनों 26 acre क्षेत्र में फैले हुए हैं। विक्टोरिया पार्क 1871 में खोला गया था। वनस्पति-रक्षागृह बैठने के काम आता है और चौदह प्रकार के ग्रेनाइट से एक फव्वारा बनाया गया है, जिसे ग्रेनाइट पॉलिशरों तथा एबरडीन के प्रमुख निर्माताओं ने जनता को भेंट में दिया है। उसके उत्तर की ओर वेस्टबर्न पार्क है जिसे 1901 में खोला गया। घास के बड़े मैदान भी हैं, जिनका व्यापक रूप से खेल के लिए प्रयोग किया जाता है। इनडोर और आउटडोर कोर्ट वाले बड़े टेनिस केंद्र हैं, बच्चों का एक साइकिल रास्ता, खेल क्षेत्र और एक घास बाउल्स लॉन भी है।
परिवहन
एबरडीन रेलवे स्टेशन ब्रिटेन के मुख्य रेल नेटवर्क पर है और एडिनबर्ग, ग्लासगो तथा लंदन जैसे बड़े शहरों के लिए यहां से सीधी ट्रेन है, साथ ही रात भर की कैलेडोनियन स्लीपर ट्रेन भी है। फिलहाल स्टेशन का आधुनिकीकरण किया जा रहा है। 2007 में यहां विकास के काम किये गये और एक नए टिकट कार्यालय का निर्माण किया गया था।
2007 तक, 1950 के दशक की शैली का कंक्रीट का बस स्टेशन गिल्ड स्ट्रीट में था, जहां से शहर के बाहर बसें जाया करती थीं; अब इसका स्थानांतरण यूनियन स्क्वायर विकास के एक हिस्से के रूप में बने मार्केट स्ट्रीट के उत्तर में 100 मीटर की दूरी पर एक नए तथा सुव्यवस्थित बस स्टेशन में कर दिया गया है।
शहर के अंदर-बाहर आने-जाने के लिए छह प्रमुख सड़कें हैं। ए90 उत्तर और दक्षिण से शहर में आने वाली मुख्य सड़क है, जो एबरडीन को दक्षिण में एडिनबर्ग, ड्यूंडी, ब्रेचिन और पर्थ तथा उत्तर में एलोन, पीटरहेड और फ्रेजरबर्ग से जोडती है। A96 एल्गिन और इन्वरनेस और उत्तर-पश्चिम से जोडती है। A93 पश्चिम की मुख्य सड़क है, जो रॉयल डीसाइड और कैर्नगोर्म्स को जाती है। ब्रीमर के बाद, यह दक्षिण की ओर मुड़ जाती है, जो पर्थ के लिए वैकल्पिक पर्यटक मार्ग है। A944 भी पश्चिम की ओर जाती है, वेस्टहिल होते हुए और अल्फोर्ड का यह रास्ता है। A90 के बनने से पहले एबरडीन के लिए A92 ही मूल दक्षिणी सड़क थी और अब इसका उपयोग पर्यटक रास्ते के रूप में होता है, यह सड़क मोंटरोज और आर्ब्रोथ तथा पूर्वी तट को जाती है। A947 डाइस शहर में है और यह न्यूमाचर, ओल्डमेल्ड्रम और टुरिफ जाती है और बनिफ और मैकडफ जाकर समाप्त हो जाती है।
शिप्रा
शिप्रा नदी मध्यप्रदेश की प्रमुख नदियों में एक है। इसके तट पर पुरातन नगरी उज्जैन स्थित है। इस नदी के तट पर प्रत्येक बारह वर्षों में कुंभ महापर्व, जो सिंहस्थ महापर्व के नाम से सुप्रसिद्ध है, का आयोजन होता है। इस नदी का उल्लेख अनेक पुराणों और प्राचीन साहित्य में मिलता है। महाकवि कालिदास ने अपनी काव्यकृति मेघदूत में इसका मनोहारी वर्णन किया है। द्वादश ज्योतिर्लिंगों में एक श्री महाकालेश्वर मंदिर और इक्यावन शक्तिपीठों में एक शक्तिपीठ इसी नदी के तट पर उज्जैन में स्थित हैं। शिप्रा उत्तरवाहिनी नदी है, जिसका चम्बल नदी से संगम आलोट के समीप शिपावरा नामक स्थान पर होता है।
एबरडीन
परिवहन
एबरडीन बंदरगाह स्कॉटलैंड के उत्तर में सबसे बड़ा होने और ओर्कनेय तथा शेटलैंड का नौका मार्ग होने के कारण महत्वपूर्ण है। इसकी स्थापना 1136 में हुई, इसका उल्लेख ब्रिटेन के सबसे पुराने व्यवसाय के रूप में किया जाता है।
शिप्रा
यह इंदौर एवं देवास के मध्य शिप्रा या क्षिप्रा नामक स्थान से निकलती है। 196 कि० मी० की यात्रा करने के बाद चंबल मे मिल जाती है।
एबरडीन
परिवहन
ग्रैमपियन रिजनल ट्रांसपोर्ट (जीआरटी) और एबरडीन कारपोरेशन ट्रामवेज के उत्तराधिकारी के रूप में फर्स्ट एबरडीन के नाम से फर्स्टग्रुप शहर की बसों का संचालन करता है। एबरडीन फर्स्ट ग्रुप पीएलसी (plc) का वैश्विक मुख्यालय है, जो जीआरटी ग्रुप से पैदा हुआ है। फर्स्ट ग्रुप अभी भी किंग स्ट्रीट के पूर्व एबरडीन ट्रामवेज डिपो में ही स्थित है, जो जल्द ही एक नए अंतर्राष्ट्रीय मुख्यालय और एबरडीन बस डिपो में विकसित किया जाने वाला है।
स्टेजकोच ब्ल्यूबर्ड ब्रांड के तहत स्टेजकोच ग्रुप भी एबरडीन और एबरडीनशायर में बसें चलाया करता है। अन्य बस कंपनियां (जैसे कि मेगाबस) भी बस स्टेशन से शहर के उत्तर और दक्षिण के स्थानों के लिए बसें चलाती हैं।
ग्राफीन
यह एक अणु की मोटाई वाली सामान्य कार्बन की एक पतली परत है जो विलक्षण गुण प्रदर्शित करती है। इसकी खोज आंद्रे जीम (51) और कोंसटांटिन नोवोसेलोव (36) ने की जिसके लिए उन्हें वर्ष 2010 का भौतिकी के नोबेल पुरस्कार से सम्मानित किया गया।
एबरडीन
परिवहन
एबरडीन ब्रिटेन के राष्ट्रीय साइकिल नेटवर्क से जुड़ा हुआ है। दक्षिण में एक रास्ता है जो ड्यूंडी और एडिनबर्ग जैसे शहरों को जोड़ता है और उत्तर का रास्ता शहर से करीब 10 मील बाद इन्वरनेस और फ्रेजरबर्ग की ओर दो अलग मार्गों में बंट जाता है। पुरानी रेलवे पटरियों के किनारे खासकर दो लोकप्रिय फुटपाथ हैं, जिनमे से एक डीसाइड पथ है जो बैंचोरी की ओर जाता है (जो कि बैलेटर से जा मिलता है) और फौर्मरटाइन व बुचान पथ एलोन की ओर जाता है। दोनों ही रास्तों पर साइकिल चलाने वाले, पैदल यात्री और कभी-कभी घुड़सवार भी चला करते हैं। शहर में चार पार्क व सवारी स्थल हैं: स्टोनहैवेन और एलोन (शहर के केंद्र से लगभग 12-17 मील की दूरी पर) और किंग्सवेल्स और डॉन पुल (लगभग 3-4 मील दूर)।
ग्राफीन
ग्राफीन कार्बन की ही एक अपररूप है और ये एक 2D मैटेरियल (पदार्थ) है, अब यह मटेरियल 2D कैसे है, वो इस तरह कि इस मैटेरियल की कोई मोटाई नहीं है, ये सिर्फ एक अणु की सपाट परत है, इसे दुनिया का सबसे मजबूत मैटेरियल माना गया है।
ग्राफीन से 100 गुना ज्यादा मजबूत है और सबसे बड़ी बात कि इसका वजन बिलकुल भी नहीं है, इसकी 1 स्क्वायर मीटर की शीट का वजन मात्र 0.77 ग्राम है, यह ऊष्मा और बिजली (Electricity) को 0% ऊर्जा क्षय के साथ ट्रांसफर कर सकता है।
एबरडीन
विश्वविद्यालय और महाविद्यालय
रॉबर्ट गॉर्डन कॉलेज (मूलतः रॉबर्ट गॉर्डन अस्पताल) की स्थापना 1729 में मानचित्र निर्माता स्ट्रालोच के रॉबर्ट गॉर्डन के व्यापारी पोते रॉबर्ट गॉर्डन द्वारा की गयी थी, जिसे बाद में कोलीहिल के अलेक्जेंडर सिम्पसन द्वारा 1816 में और भी धन प्रदान किया गया। मूल रूप से शहर के समाज और व्यापार के गरीब नागरिकों के बच्चों के शिक्षण व पोषण के लिए यह समर्पित था, बाद में 1881 में माध्यमिक और तकनीकी शिक्षा के लिए दिन-रात के विद्यालय के रूप में इसे पुनर्गठित किया गया। 1903 में, कॉलेज के व्यावसायिक शिक्षा घटक को केंद्रीय संस्थान नामित किया गया और 1965 में इसका नाम बदलकर रॉबर्ट गॉर्डन प्रौद्योगिकी संस्थान कर दिया गया। 1992 में इसे विश्वविद्यालय का दर्जा प्राप्त हुआ और यह रॉबर्ट गॉर्डन विश्वविद्यालय बन गया।
ग्राफीन
इसके अन्य खास गुणों में इसका लचीलापन बहुत ही ज्यादा है बहुत ही आसानी से खींच सकते है, और इसके अलावा भी इस मैटेरियल में इतने फीचर्स है की हम सोच भी नहीं सकते है ये मैटेरियल एक तरह से पूरी दुनिया को बदल सकता है, क्योंकि इसमें इतने फीचर है कि इसका उपयोग हर जगह हर क्षेत्र में किया जा सकता है।
एबरडीन
विश्वविद्यालय और महाविद्यालय
एबरडीन में दो कला विद्यालय भी हैं: एक है ग्रे'स स्कूल ऑफ़ आर्ट्स, जिसकी स्थापना 1886 में हुई, जो कि ब्रिटेन में स्थापित सबसे पुराने कला विद्यालयों में से एक है और जिसे अब रॉबर्ट गॉर्डन विश्वविद्यालय में शामिल कर लिया गया है; दूसरा है द स्कॉट सुथरलैंड स्कूल ऑफ़ आर्किटेक्चर एंड द बिल्ट एनवायरमेंट, जो ग्रे स्कूल ऑफ़ आर्ट के पास रॉबर्ट गॉर्डन विश्वविद्यालय के गार्थडी परिसर में स्थित है।
ग्राफीन
1. Rust Proofing (जंग रोधक ) -
एबरडीन
विश्वविद्यालय और महाविद्यालय
एबरडीन कॉलेज के शहर में अनेक परिसर हैं और जहां विभिन्न प्रकार के अनेक विज्ञान विषयों की अंशकालिक और पूर्णकालिक पढाई होती है। यह आगे की पढाई के लिए स्कॉटलैंड का सबसे बड़ा शिक्षण संस्थान है।
ग्राफीन
अगर किसी भी पेंट में ग्राफीन मिला कर किसी चीज को पेंट किया जाये चाहे वो फिर कोई कार हो ऐसी कोई भी चीज जिसे जंग लग जाता है अगर उसे इसके साथ पेंट किया जायेगा तो वो चीज हमेशा के लिए जंग रोधक हो जायेगी उसे जंग लगने से बचाया जा सकता है, साधारण पेंट की तुलना में।
एबरडीन
विश्वविद्यालय और महाविद्यालय
स्कॉटिश कृषि कॉलेज एबरडीन के बाहर क्रैबस्टोन एस्टेट पर स्थित है। यह A96 पर एबरडीन हवाई अड्डे के यातायात परिपथ के पास स्थित है। कॉलेज तीन सेवाएं प्रदान करता है - अध्ययन, शोध और परामर्श कार्य. कॉलेज में अनेक भूमि संबंधी पाठ्यक्रम हैं, जैसे कि कृषि, ग्रामीण प्रबंधन, सतत पर्यावरण प्रबंधन और ग्रामीण व्यवसाय प्रबंधन. यहां डिप्लोमा से लेकर स्नातकोत्तर तक के अनेक प्रकार के पाठ्यक्रम हैं।
ग्राफीन
2. Water Filter (पानी को निथारना) -
एबरडीन
विद्यालय
फिलहाल यहां 12 माध्यमिक विद्यालय और 54 प्राथमिक विद्यालय हैं, जिन्हें नगर परिषद द्वारा चलाया जाता है। इनमें सबसे उल्लेखनीय हैं एबरडीन ग्रामर स्कूल (1257 में स्थापित), हारलौ एकाडेमी, कल्ट्स एकाडेमी और ओल्डमाचर एकाडेमी ये सभी 2005 में द टाइम्स द्वारा प्रकाशित 50 शीर्ष स्कॉटिश माध्यमिक विद्यालयों की सूची में शामिल थे। कुछ दिनों बाद हारलौ एकाडेमी को सूची से हटा दिया गया, फिर भी यह एक लोकप्रिय स्कूल बना हुआ है।
ग्राफीन
ऊपर फोटो में आपने देखा है की ये दिखने में एक जाल के जैसा है लेकिन ये जाल जैसा नहीं दिखता है, साधारण तौर पर देखने पर इसमें आपको छिद्र दिखाई नहीं देते, लेकिन ये होल इसमें होते है जिसकी मदद से इसके पानी को साफ़ करना इसके लिए बहुत आसान सा काम है।
एबरडीन
विद्यालय
एबरडीन में अनेक निजी विद्यालय हैं: रॉबर्ट गॉर्डन कॉलेज, अल्बिन स्कूल फॉर गर्ल्स (2005 से सह-शिक्षा), सेंट मार्गरेट स्कूल फॉर गर्ल्स, हैमिल्टन स्कूल (मोंटेसरी स्कूल), टोटल फ्रेंच स्कूल (फ्रांसीसी तेल उद्योग परिवार के लिए), इंटरनेशनल स्कूल ऑफ एबरडीन और वालद्रोफ़/स्टेनर स्कूल।
ग्राफीन
3.Speaker Aur Mic -
एबरडीन
विद्यालय
एबरडीन में प्राथमिक विद्यालयों में शामिल हैं: ऐयरीहॉल प्राइमरी स्कूल, अल्बिन स्कूल, ऐशले रोड प्राइमरी स्कूल, कोर्न हिल प्राइमरी स्कूल (शहर में सबसे बड़ा), कल्टर प्राइमरी स्कूल, डेनस्टोन प्राइमरी स्कूल, फेरीहिल प्राइमरी स्कूल, गिलोम्सटाउन प्राइमरी स्कूल, ग्लेशीबर्न प्राइमरी स्कूल, हैमिल्टन स्कूल, किंगफोर्ड प्राइमरी स्कूल, माइल-एंड स्कूल, रॉबर्ट गॉर्डन कॉलेज, स्केन स्क्वायर प्राइमरी स्कूल, सेंट जोसफ प्राइमरी स्कूल और सेंट मार्गरेट स्कूल फॉर गर्ल्स।
ग्राफीन
ग्राफीन, डायाफ्राम की तरह भी काम कर सकता है, इसमें जब इलेक्ट्रिकल चार्ज देंगे तो ये बहुत बढ़िया क्वालिटी की साउंड प्रोड्यूस करेगा और ये बहुत ही छोटे इयरफोन के लिए हाई क्वालिटी के साउन्ड देने वाले स्पीकर बनाए जा सकेंगे।
एबरडीन
संस्कृति
शहर में सांस्कृतिक गतिविधियों, सुख-सुविधाओं और संग्रहालयों की एक विस्तृत श्रृंखला है। स्कॉटलैंड की राष्ट्रीय कला कंपनियां नियमित रूप से शहर का दौरा किया करती हैं। एबरडीन आर्ट गैलरी में चांदी और कांच के संग्रहों के साथ-साथ इंप्रेशनिस्ट, विक्टोरियन, स्कॉटिश और बीसवीं सदी की ब्रिटिश पेंटिंग्स के संग्रह हैं। इसमें अलेक्जेंडर मैकडोनाल्ड बिक्वेस्ट भी शामिल है, इस उन्नीसवीं सदी के संग्रह को संग्रहालय के पहले संरक्षक ने दान में दिया था; इसके अलावा निरंतर बदलते समकालीन कार्य के संग्रह हैं और यहां नियमित रूप से प्रदर्शनियां लगा करती हैं।
ग्राफीन
4. Artificial Muscle (कृत्रिम मांसपेशिया ) -
एबरडीन
संग्रहालय और दीर्घाएं
शिपरो में स्थित एबरडीन समुद्री संग्रहालय एबरडीन के समुद्री संपर्क की कहानी बयान करता है, पाल नौका और क्लिपर जहाज़ों के जमाने से लेकर आधुनिक तेल और गैस अन्वेषण प्रौद्योगिकी के समय तक की कहानी. इसमें एक 8.5 मीटर ( 28 फीट ) ऊंचा मर्चीसन तेल उत्पादन प्लेटफार्म का मॉडल और रेटरे हेड लाईटहाउस से लाया हुआ एक उन्नीसवीं सदी का संयोजन भी है।
ग्राफीन
जैसा की मैंने पहले ही बताया है कि ये बहुत ही लचीला मैटेरियल है इसका फायदा कृत्रिम मांसपेशियाँ बनाने में बहुत ही फायदेमंद होगा।
एबरडीन
संग्रहालय और दीर्घाएं
प्रोवोस्ट रोस का घर शहर का दूसरा सबसे पुराना निवासस्थान है। यह 1593 में बनाया गया था और 1702 में आर्नेज के प्रोवोस्ट जॉन रॉस का आवास बना। रसोईघर, फायर प्लेस और बरगे व पटरे की छतों सहित घर में अब भी कुछ मौलिक मध्ययुगीन विशेषताएं बची हुई हैं। गॉर्डन हाईलैंडर्स संग्रहालय, स्कॉटलैंड के सर्वश्रेष्ठ ज्ञात रेजिमेंटों की कहानी बताता है।
ग्राफीन
5. Super Capacitor -
एबरडीन
संग्रहालय और दीर्घाएं
मेरीस्चल संग्रहालय में एबरडीन विश्वविद्यालय के प्रमुख संग्रह हैं, जिसमें ललित कला, स्कॉटलैंड का इतिहास और पुरातत्व तथा यूरोपीय, भूमध्य और पूरब के करीब के पुरातत्व संबंधी लगभग 80,000 सामग्री है। नियमित अस्थायी प्रदर्शनियों से यहां के स्थायी प्रदर्शन और संदर्भ संग्रह संवर्धित होते हैं।
ग्राफीन
सुपर Capacitor एक ऐसी टेक्निक है जिसकी मदद से आप अपने फ़ोन को सिर्फ 5-10 मिनट तक चार्ज करे और फिर 10-15 दिन तक उसे इस्तेमाल करे, उसे बार बार चार्ज करने की जरूरत नहीं पड़ेगी, ये कैपसीटर बैटरी की जगह इस्तेमाल होंगे और आपको फास्ट चार्जिंग का नया फीचर मिलेगा।
एबरडीन
परफॉर्मिंग आर्ट
एबरडीन में कार्यक्रमों और उत्सवों सहित एबरडीन अंतर्राष्ट्रीय युवा महोत्सव (युवा प्रदर्शनकारियों का विश्व का सबसे बड़ा कला उत्सव), एबरडीन जाज़ उत्सव, रूटीन' एबूट (निम्बू वृक्ष पर आधारित लोक व मूल संगीत कार्यक्रम), ट्रिपटीच और एबरडीन विश्वविद्यालय का साहित्य उत्सव वर्ड जैसे अनेक उत्सव हुआ करते हैं।
ग्राफीन
6. Flexible Electronic
एबरडीन
परफॉर्मिंग आर्ट
एबरडीन स्टुडेंट्स चैरिटीज कैम्पेन के तत्वावधान में 1921 से बिना व्यवधान के एबरडीन स्टुडेंट शो होता आ रहा है, जो ब्रिटेन में अपनी तरह का सबसे लंबे समय से चला आ रहा कार्यक्रम है। एबरडीन इंस्टीच्यूट्स ऑफ़ टेरिटरी एजुकेशन के विद्यार्थियों और स्नातकों द्वारा इसका लेखन, निर्माण और इसमें प्रदर्शन किया जाता है। कुछ अवसरों को छोड़कर 1929 से इसका मंचन हिज मैजेस्टी'स थिएटर में होता आ रहा है। उत्तर-पूर्व की डोरिक बोली और हास्य से प्रेरित स्टुडेंट शो परंपरागत रूप से कॉमेडी और संगीत का मिश्रण है।
ग्राफीन
जब इलेक्ट्रॉनिक पार्ट्स में ग्राफीन का इस्तेमाल होगा तो उनका साइज़ भी कम हो जायेगा और जो हीटिंग की दिक्कत होती है बहुत ही कम हो जाएगी, और जो हमारे कंप्यूटर मोबाइल की स्पीड है वो भी बहुत ज्यादा हो जाएगी।
एबरडीन
संगीत और फिल्म
एबरडीन के संगीत दृश्य में पब, क्लब और चर्च गायक-वृंद जैसे विभिन्न प्रकार के लाइव संगीत स्थान शामिल हैं। बेल्मोंट स्ट्रीट के बार विशेष रूप से लाइव संगीत के लिए जाने जाते हैं। सीलिध (Cèilidhs) भी शहर के हॉलों में आम हैं। अनेक लोकप्रिय स्थानों में शामिल हैं द मूरिंग्स, द लेमन ट्री, द्रुमंड्स, मोशुलू (अब बारफ्लाई का स्वामित्व), स्नाफु, द टनल्स, द एबरडीन एक्जीबिशन एंड कांफ्रेंस सेंटर तथा एबरडीन म्यूजिक हॉल।
ग्राफीन
ये बहुत थोड़ी सी एप्लीकेशन है जहां पर ग्राफीन का इस्तेमाल किया जायेगा ऐसी ही बहुत सारी एप्लीकेशन है जंहा पर इसका इस्तेमाल किया जायेगा, डिस्प्ले, कैमरा, बुलेट प्रूफ जैकेट्स और भी बहुत सारी एप्लीकेशन में इसका इस्तेमाल किया जायेगा, अब आपको पता लग गया होगा की ग्राफीन क्या है।
एबरडीन
संगीत और फिल्म
उल्लेखनीय एबर्डीनियाई संगीतकारों में एवलिन ग्लेनी, रोनी मैकलेयोड़ (तुरहीवादक और बैंडलीडर), कल्ट बैंड पल्लास, रिचर्ड हेड बैंड (रॉक), अब्बा एलाईट (ट्रिब्यूट बैंड) एनी लेनोक्स शामिल हैं। समकालीन संगीतकार जॉन मैकलेयोड़ और मार्टिन डेल्बी एबरडीन के भी हैं।
ग्राफीन
निर्माण
गीम और नोवोसेलोव ने ग्राफीन को ग्रेफाइट के एक टुकड़े से निष्कर्षित किया है। ग्रेफाइट सामान्य पेंसिल में इस्तेमाल किया जाता है। ग्रेफाइट एक भंगुर पदार्थ है, जिसे तोड़ने पर वह कांच की तरह टूट कर बिखर जाता है।
एबरडीन
संगीत और फिल्म
स्टीयरटन प्रोडक्शंस और कैनी फिल्म्स की पहली और एकमात्र डोरिक बोली की फीचर फिल्म 2008 में जारी हुई थी। पैट्रिक वाईट और स्कॉट आयरनसाइड अभिनीत 'वन डे रिमुवल्स' दो ऐसे हटाये गये अभागे लोगों की कहानी है जिनके दिन बद से बदतर होते जाते हैं। एबर्डीनशायर के स्थलों में 60000 पाउंड के एक बजट के साथ इसे फिल्माया गया, यह एक दुखद हास्य/वयस्क कहानी है।
ग्राफीन
विशेषताएँ
यह सबसे पतला पदार्थ है किंतु यह अब तक के पदार्थों में सबसे मजबूत भी है, बिजली का संवाहक होने के साथ साथ इसमें तांबे के भी गुण हैं। उष्मा का संवाहक होने के अलावा यह इस गुण में अन्य पदार्थों में सबसे आगे हैं, यह लगभग पारदर्शी है, इसके बावजूद यह इतना घना है कि सबसे छोटा गैस का अणु हीलियम भी इससे होकर गुजर नहीं सकता।
एबरडीन
संगीत और फिल्म
सांस्कृतिक सिनेमा, शिक्षा कार्य और स्थानीय फिल्म कार्यक्रम द बेल्मोंट पिक्चरहाउस जो कि बेल्मोंट स्ट्रीट पर है तथा पीकॉक विजुअल आर्ट्स और द फोयर में हुआ करते हैं।
बोली
एबरडीन से स्कॉट्स के एक वक्ता की रिकॉर्डिंग को सुनें तराई के स्कॉट्स की स्थानीय बोली को आमतौर पर डोरिक कहा जाता है और इसे न सिर्फ शहर में बल्कि पूरे उत्तर-पूर्व स्कॉटलैंड में बोला जाता है। यह अन्य स्कॉट्स बोलियों से थोड़ा अलग है, सबसे ध्यान देने योग्य बात है एफ (f) का उच्चारण, जिसके लिए आमतौर पर व्ह (wh) लिखा जाता है; ईई (ee) के लिए अग्रेजी में आमतौर पर ओओ (oo) (स्कॉट्स में युआई (ui)) लिखते हैं। उत्तर-पूर्व की भाषा के इतिहास के कीर्तिगान के लिए एबर्डीनशायर में हर साल वार्षिक डोरिक महोत्सव मनाया जाता है। जैसा कि शहरी क्षेत्रों में सभी स्कॉट्स बोलियों के साथ होता है, इसका उपयोग उतने व्यापक रूप से नहीं होता जितना कि एबरडीन में हुआ करता है।
मीडिया
एबरडीन में स्कॉटलैंड का सबसे पुराना अखबार द प्रेस एंड जर्नल 1747 में प्रकाशित हुआ। प्रेस एंड जर्नल और उसका सहयोगी अखबार इवनिंग एक्सप्रेस सप्ताह में छः दिन एबरडीन जर्नल्स द्वारा प्रकाशित होते हैं। एबरडीन रिकॉर्ड पीएम और एबरडीन सिटीजन नामक दो स्वतंत्र अखबार भी हैं.
शहर के अंदर परिचालित होने वाले तीन व्यावसायिक रेडियो स्टेशन भी हैं, इनमें एक नॉर्थसाउंड रेडियो है जो नॉर्थसाउंड वन और नॉर्थसाउंड टू चलाता है और स्वतंत्र स्टेशन ओरिजिनल 106 है। अन्य रेडियो स्टेशनों में शामिल हैं एनईसीआर एफएम (नॉर्थ-ईस्ट कम्युनिटी रेडियो एफएम) डीएबी (DAB) स्टेशन, और श्मु एफएम जिसे स्टेशन हाउस मीडिया यूनिट प्रबंधित करता है, जो 99.8 मेगाह्र्स्ट एफएम पर एबरडीन के पहले (और एकमात्र) पूर्णकालिक सामुदायिक रेडियो स्टेशन पर प्रसारण के लिए सामुदायिक सदस्यों की मदद करता है।
फुटबॉल
स्कॉटिश प्रीमियर लीग फुटबॉल क्लब, एबरडीन एफ.सी. पिट्टोड्री में खेलता है। क्लब ने 1983 में यूरोपीय कप विनर्स कप और यूरोपीय सुपर कप में विजय प्राप्त की और स्कॉटिश प्रीमियर लीग चैम्पियनशिप में चार बार जीत (1955, 1980 1984 और 1985) हासिल की और स्कॉटिश कप सात बार (1947, 1970, 1982, 1983, 1984, 1986 और 1990) जीता। सर एलेक्स फर्ग्यूसन के मातहत 1980 के दशक में वे ब्रिटिश फुटबॉल की एक बड़ी ताकत थे।
अन्य सीनियर टीम है हाईलैंड फुटबॉल लीग (एचएफएल) का कोव रेंजर्स एफ.सी., जो कोव बे उपनगर के अलान पार्क में खेलती है, हालांकि वे काल्डर पार्क के बन जाने के बाद वहां चले जाएंगे, इससे स्कॉटिश फुटबॉल लीग में उन्हें एक मौक़ा मिलने की बड़ी संभावना है। 2001 और 2008 में कोव ने एचएफएल चैम्पियनशिप में जीत हासिल की है।
एक ऐतिहासिक वरिष्ठ टीम बॉन अकॉर्ड एफ.सी. भी है, जो अब नहीं खेलती. स्थानीय कनिष्ठ टीमों में शामिल हैं बैंक्स ओ' डी एफ.सी., कटलर एफ.सी., एफ.सी. स्टोनीवुड, ग्लेंटनर एफ.सी. और हरमेस एफ.सी.।
रग्बी यूनियन
1998 में ग्लासगो वारियर्स में विलय से पहले एबरडीन ने स्कॉटिश रग्बी टीम कैलेडोनिया रेड्स की मेजबानी की थी। शहर में बीटी प्रीमियरशिप डिविजन टू रग्बी क्लब एबरडीन जीएसएफपी आरएफसी, जो रुबिस्लाव प्लेइंग फिल्ड में है और एबरडीनशायर आरएफसी, जिसकी स्थापना 1875 में हुई थी और वुडसाइड स्पोटर्स कॉमप्लेक्स और और एबरडीन वंडर्रस आरएफसी से कनिष्ठ, वरिष्ठ पुरुषों, वरिष्ठ महिलाओं और नौसिखुआ वर्ग का संचालन होता है। पूर्व वंडर्रस के खिलाड़ी जैसॉन ह्वाइट स्कॉटलैंड नेशनल रग्बी यूनियन टीम में कप्तान थे।
2005 में एसआरयू (SRU) के राष्ट्रपति ने कहा कि अंततः एबरडीन में एक पेशेवर टीम की स्थापना की आशा व्यक्त की जाती थी। नवंबर 2008 में शहर ने पिट्टोड्री में स्कॉटलैंड और कनाडा के बीच अंतर्राष्ट्रीय रग्बी की मेजबानी की, जिसमें 41-0 से स्कॉटलैंड की जीत हुई।
गोल्फ
रॉयल एबरडीन गोल्फ क्लब की स्थापना 1780 में हुई और यह एबरडीन का सबसे पुराना गोल्फ क्लब है, 2005 में इसने सीनियर ब्रिटिश ओपन की मेजबानी की। क्लब का दूसरा कोर्स भी है और ऑच्मिल्ल, बलनगास्क, हैजलहेड और किंग्स लिंक्स में सार्वजनिक गोल्फ कोर्स हैं। 1999 के ओपन चैंपियनशिप के विजेता पॉल लॉरी का शहर ने अभिवादन किया।
विश्व स्तर की सुविधाओं और पुख्ता वित्तीय सहयोग के साथ क्षेत्र के लिए नए कोर्स की योजना बनाई गई है, इससे शहर और प्रांत गोल्फ पर्यटन स्थल बन गया है।
बाल्मेडी के अलावा डोनाल्ड ट्रम्प ने अपनी गोल्फ कोर्स की एक नई जीवनशैली का निर्माण किया।
तैराकी
सिटी ऑफ एबरडीन स्वीम टीम (कोस्ट) नॉर्थफिल्ड स्वीमिंग पुल पर आधारित है और 1996 से इसके परिचालन में हैं। टीम में कई छोटे तैराकी क्लब शामिल हैं, तथा पूरे स्कॉटलैंड और अंतरराष्ट्रीय प्रतियोगिताओं में इसे सफलता मिली है। इस टीम के तीन तैराकों को 2006 के राष्ट्रमंडल खेलों के लिए चुना गया।
नौकायन
शहर के केंद्र के दक्षिण में डी नदी पर नौकायन होता है। नदी के तट पर चार क्लब स्थित हैं: एबरडीन बोट क्लब (एबीसी (ABC)), एबरडीन स्कूल्स रोइंग एसोसिएशन (एएसआरए (ASRA)), एबरडीन यूनिवर्सिटी बोट क्लब (एयूबीसी (AUBC)) और रॉबर्ट गॉर्डन यूनिवर्सिटी बोट क्लब (आरजीयूबीसी RGUBC)).
क्रिकेट
4 स्थानीय लीगों के साथ कुल 25 क्लब की 36 टीमों का एक बड़ा क्रिकेट समुदाय एबरडीन के गौरव को बढ़ाता है। शहर में दो राष्ट्रीय लीग हैं: एबरडीनशायर और स्टोनीवुड-डाइस. 1884 से एबरडीन में स्थानीय 'ग्रेड' का क्रिकेट खेला जाता है। हाल ही में एबरडीनशायर 2009 का स्कॉटिश नेशनल प्रीमियर लीग और स्कॉटिश कप चैम्पियन बना।
फ्लोरबॉल
एबरडीन ऑयलर्स फ्लोरबॉल क्लब की स्थापना 2007 में हुई। शुरू में क्लब में अनुभवी स्कैंडिनेवियाई और अन्य यूरोपीय खिलाड़ी आकर्षित हुए, जो एबरडीन में पढ़ रहे थे। उनके गठन के बाद से, एबरडीन ऑइलर्स ने ब्रिटिश फ्लोरबॉल नॉर्दन लीग खेला और 2008/09 सत्र में लीग जीत लिया। स्कॉटलैंड में एक महिला लीग की स्थापना में क्लब ने एक प्रमुख भूमिका निभाई. ऑयलर महिलाओं की टीम ने 2008/09 की पहली महिला लीग सीजन में दूसरा स्थान प्राप्त किया।
अन्य खेल
नगर परिषद वेस्टबर्न पार्क में एक इंडोर टेनिस सेंटर समेत विभिन्न पार्कों में सार्वजनिक टेनिस कोर्ट का संचालन करता है। बीच लेजर सेंटर में क्लाइम्बिंग वाल, जिमखाना और एक स्विमिंग पूल है। शहर के आसपास कई स्वीमिंग पुल हैं, जो उल्लेखनीय रूप से बड़े हैं, इनमें से बॉन-एकॉर्ड बाथ्स 2006 में बंद हो गया। एबरडीन में बहुत सारे स्केट्स पार्क हैं जो वेस्टबर्न के टोरी शहर में और ट्रांजिशन एक्सट्रीम के आसपास भरे पड़े हैं। ट्रांजीशन एक्सट्रीम एक इंडोर स्केट पार्क हैं, जिसका निर्माण 2007 में हुआ, इसका डिजाइन एबरडीन के स्केट किंवदंती एंडी डॉब्सन ने किया। एबरडीन सिटी काउंसिल का आउटडोर एडुकेशन सेवा भी हैं, जो एडवेंचर एबरडीन  के नाम से जाना जाता है, यह आप्ज़ाइलिंग, सर्फिंग, ह्वाइट वाटर राफ्टिंग, गॉर्ज वॉकिंग, काइऐकिंग और ओपन कनॉइंग, माउंटेनियरिंग, सेलिंग, माउंटेन बाइकिंग और रॉक क्लाइम्बिंग की सुविधा प्रदान करता है। वे एडवेंचर के माध्यम से सीखने के लिए प्रेरित करते हैं और इनके वयस्कों और बच्चों के लिए भी कई कार्यक्रमों होते हैं।
सार्वजनिक सेवाएं
एवरडीन की स्वास्थय सेवाएं एनएचएस (NHS) स्कॉटलैंड द्वारा एनएचएस (NHS) ग्रैम्पियन स्वास्थ्य बोर्ड के माध्यम से ज्यादातर लोगों को प्रदान की जाती है। बच्चों के लिए रॉयल एबरडीन चिल्ड्रेन्स हॉस्पिटल, मानसिक स्वास्थ्य के लिए रॉयल कॉर्नहिल हॉस्पिटल और वुडेंड हॉस्पिटल और वुलमैनहिल हॉस्पिटल के साथ एबरडीन रॉयल इनफर्मरी शहर का मुख्य अस्पताल है।
निजी तौर पर यहां एल्बाइन प्लेस में एल्बाइन हॉस्पिटल है, जिसका मालिकाना बीएमआई हेल्थकेयर का है और वही इसका संचालन करता है।
एबरडीन सिटी काउंसिल शहर के अपने स्वामित्व के लिए जिम्मेदार है, जिसके लिए भुगतान परिषद के कर और एचएम ट्रेजरी से हुई आय को मिला-जुला कर किया जाता है। परिषद द्वारा चलायी जानेवाली आधारभूत सुविधाओं और सेवाओं में सर्दियों में बर्फ की सफ़ाई, पार्कों का रख-रखाव, कूड़े-कचरे का संग्रह, निकासी व्यवस्था, सड़कों की सफ़ाई और सड़कों की बत्तियां आदि शामिल है। निजी आधारभूत सुविधाओं में बिजली, गैस और दूरसंचार शामिल हैं। पानी की आपूर्ति वाटर स्कॉटिश द्वारा प्रदान की जाती है।
जुड़वां शहर
एबरडीन के समरूपी शहर निम्नलिखित हैं:
काल्पनिक संदर्भ
!'.
गीतरामायण
गीतरामायण रामायण के प्रसंगों पर आधारित ५६ मराठी गीतों का संग्रह है। यह आकाशवाणी पुणे से सन् १९५५-५६ में प्रसारित किया गया था। इसके लेखक प्रसिद्ध साहित्यकार गजानन दिगंबर माडगूलकर थे तथा इसे सुधीर फड़के ने संगीतबद्ध किया था। यह अत्यन्त प्रसिद्ध हुआ था और बाद में इसके पाँच हिन्दी अनुवाद एवं एक-एक बंगला, अंग्रेजी, गुजराती, कन्नड, कोंकणी, संस्कृत, सिन्धी तथा तेलुगू अनुवाद भी आए। यह ब्रेल लिपि में भी लिप्यन्तरित किया गया है।
संकल्पना
१९५९ में भारत में टेलीविजन की शुरूआत के चार साल पहले गीत रामायण की अवधारणा १९५५ में हुई थी। अखिल भारतीय रेडियो के शुरुआती दिनों के दौरान, पुणे स्टेशन के निदेशक सीताकांत लाड एक रेडियो कार्यक्रम शुरू करना चाहते थे जो मनोरंजक होगा और नैतिक शिक्षा प्रदान करेगा। उन्होंने इसलिए कवि और लेखक गजानन दिगंबर माडगूलकर (जिन्हे "ग-डी-मा" के रूप में जाना जाता है) के लिए अपनी योजना को रेखांकित किया। चूंकि रामायण (वाल्मीकि द्वारा लिखी गई) एक भारतीय महाकाव्य है, लाड और माडगूलकर ने उसे गीतोंमे पेश करने का विचार किया। माडगूलकरने अपने संगीत निर्देशक मित्र सुधीर फड़के (जिन्हे "बाबूजी" के नाम से भी जाना जाता है) के साथ यह चुनौती स्वीकार कर ली।
माडगूलकर और फड़के ने हर सप्ताह एक सालतक एक नया गीत पेश करनेका सोचा। हर गाना पहले शुक्रवार की सुबह और फिर शनिवार और रविवार की सुबह, सुबह ८:४५ से ९:०० बजे के बीच प्रसारित होगा। कार्यक्रम की शुरुआत में एक वर्ष (५२ गीतों के साथ) आखिरी गीत "त्रिवार जयजयकार, रामा" कि योजना थी जहां राम राजा बन जाते हैं। लेकिन १९५५ के हिंदू कैलेंडर में अधिक मास था। इसलिए श्रृंखला को कुल ५६ तक बढ़ाने के लिए चार गाने जोड़े गए थे। आखरी गीत "गा बाळांनो, श्रीरामायण" बना और राम के राज्याभिषेक के बाद कि कहानी भी जोडी गई। गीतों की संख्या के अलावा, फड़के को संगीत, गीत और गायक उनकी पसंद पर छोड़ दिए और माडगूलकर को कलात्मक स्वतंत्रता दी गई जिससे वो कहानी रेखा और उस माध्यम से संदेश व्यक्त कर सके।
शुरूआत में, कार्यक्रम गुड़ी पड़वा के अवसर पर शुरू होने वाला था, लेकिन बाद में राम नवमी के दिन हुआ। १ अप्रैल १९५५ की सुबह ८:४५ बजे इस कार्यक्रम का पहला गीत "कुश लव रामायण गाती" प्रसारित किया गया। माडगुलकर की पत्नी विद्या माडगुलकर बतती है कि माडगुरकर ने पहला गीत लिख कर रिकॉर्डिंग के पहले दिन फड़के को दिया था; हालांकि, फड़के ने वह गीत खो दिया। प्रसारण के पहले ही अनुसूचित होने के साथ, स्टेशन निर्देशक सीताकांत लाड ने गीत को फिर से लिखने के लिए माडगुलकर से कहा जो की उन्होने गुस्से में मना कर दिया। लाड ने बाद में कवि को सभी आवश्यक लेखन सामग्री से सुसज्जित कमरों में बन्द करने का निर्णय लिया और कहा कि उन्हे तब रिहाइ मिलेगी जब वे गीत लिए तैयार हों। माडगुलकर ने पंद्रह मिनट में फिर से गीत को याद किया और लिखा ताकि फड़के संगीत का निर्माण कर सके।
सिनी, झारखण्ड
सिनी (Sini) भारत के झारखण्ड राज्य के सराइकेला खरसावाँ ज़िले में स्थित एक शहर है। यहाँ एक रेल स्टेशन है।
केस्टन
केस्टन (अंग्रेज़ी: Keston) एक दक्षिणपूर्व लंदन में ब्रॉमली बरो का जिला है।
गुव्वलकुंट्ल (कर्नूलु)
गुव्वलकुंट्ल (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
विज्ञापन नारा
विज्ञापन नारा शब्द का प्रयोग उत्साहजनक पंक्तियों, ध्येय वाक्यों इत्यादि के लिए किया जाता है। किसी सभा के संबोधन में या किसी आंदोलन में उत्साहवर्धन के लिए सामान्यतौर पर नारा लगाते हैं।
बिड्ढीचक गाँव, इमामगंज (गया)
बिड्ढीचक इमामगंज, गया, बिहार स्थित एक गाँव है।
कोई दूसरा नहीं
कोई दूसरा नहीं  हिन्दी के विख्यात साहित्यकार कुँवर नारायण द्वारा रचित एक कविता–संग्रह है जिसके लिये उन्हें सन् 1995 में साहित्य अकादमी पुरस्कार से सम्मानित किया गया।
नैश, ब्रॉमली
नैश (अंग्रेज़ी: Nash) एक दक्षिणपूर्व लंदन में ब्रॉमली बरो का जिला है।
अतीकुर्रहमान
अतीकुर्रहमान,भारत के उत्तर प्रदेश की दूसरी विधानसभा सभा में विधायक रहे। 1957 उत्तर प्रदेश विधान सभा चुनाव में इन्होंने उत्तर प्रदेश के बिजनौर जिले के 50 - नजीबाबाद विधान सभा निर्वाचन क्षेत्र से कांग्रेस की ओर से चुनाव में भाग लिया।
ब्रह्माण्ड (हिन्दू धर्म)
ब्रह्माण्ड शब्द का अर्थ खगोल से लिया जाता है। अगर हम‌ भौतिक रूप से ब्रह्माण्ड को समझना चाहें तो हम ब्रह्माण्ड को सरल भाषा में ऐसे परिभाषित कर सकते हैं कि ब्रह्माण्ड वो है जिसके क्षेत्र में सम्पूर्ण ग्रह, उपग्रह्, तारे आदि स्थित हैं और इस क्षेत्र के अस्तित्व का मूल आधार वो सारे तत्व हैं, जिनके द्वारा ब्रह्माण्ड में स्थित सम्पूर्ण ग्रह, उपग्रह्, तारे आदि निर्मित हैं। ब्रह्माण्डीय क्षेत्र और सम्पूर्ण ग्रह, उपग्रह्, तारों आदि के मध्य मात्र इतना सा अन्तर है कि ब्रह्माडीय क्षेत्र, तत्वों के "मूल" रूप से निर्मित है जोकि स्वतन्त्र हैं, जबकि सम्पूर्ण ग्रह, उपग्रह्, तारे आदि इन्हीं तत्वों के किसी कारणवश आपस में जुडने और जुड़ कर टुटने से निर्मित हैं।
विष्णु पुराण के अनुसार वर्णन
तत्वों के वृहद् से वृहद्तर रूप से निर्मित सम्पूर्ण ग्रह, उपग्रह्, तारे आदि जो ब्रह्माण्ड के एक एक अंग हैं, इनका वर्गिकरण मानव ने इनकी प्रकृति के अनुसार किया हैं। भारत के ॠषियों ने इन तारों और ग्रहों के विषय में खगोल शास्त्र के माध्यम से लगभग २२०० साल पहले ही पता लगा लिया था। भागवत पुराण के अनुसार ॠषि बाराहमिहिर ने २७ नक्षत्र, ७ ग्रहों तथा ध्रुव तारे को वेधने के लिये एक जलाशय में मेरु स्तम्भ का निर्माण करवाया था। इस मेरु स्तम्भ में ७ ग्रहों के लिये ७ मंजिल और २७ नक्षत्रों के लिये २७ रोशनदानों का निर्माण काले पत्थरों से करवाया गया था तथा इसके चारों तरफ़ मन्दिर स्वरूपी २७ वेधशालायें स्थापित की गयीं थीं
हलाहल (ग्रन्थ)
हलाहल हरिवंश राय बच्चन का एक काव्यग्रंथ है जो इसी नाम की एक लम्बी कविता के आधार पर नामित है। इसकी रचना बच्चन ने १९४६ में की थी।
कैलाड-सावली-२, थलीसैंण तहसील
कैलाड-सावली-२, थलीसैंण तहसील में भारत के उत्तराखण्ड राज्य के अन्तर्गत गढ़वाल मण्डल के पौड़ी जिले का एक गाँव है।
64 रेखांश पूर्व
64 रेखांश पूर्व (64th meridian east) पृथ्वी की प्रधान मध्याह्न रेखा से पूर्व में 64 रेखांश पर स्थित उत्तरी ध्रुव से दक्षिणी ध्रुव तक चलने वाली रेखांश है। यह काल्पनिक रेखा आर्कटिक महासागर, हिन्द महासागर, यूरोप, एशिया, दक्षिणी महासागर और अंटार्कटिका से गुज़रती है। यह 116 रेखांश पश्चिम से मिलकर एक महावृत्त बनाती है।
दांडी दुर्जन, मुरादाबाद (मुरादाबाद )
सम्बंधित जनगणना कोड: राज्य कोड :09 जिला कोड :135 तहसील कोड : 00719
बाहरी कड़ियाँ
उत्तर प्रदेश के जिले (नक्शा)
सतरंगिनी
सतरंगिनी हरिवंश राय बच्चन की एक कृति है।
गूटुपल्लॆ (कर्नूलु)
गूटुपल्लॆ (कर्नूलु) में भारत के आन्ध्रप्रदेश राज्य के अन्तर्गत के कर्नूलु जिले का एक गाँव है।
केविंगटन
केविंगटन (अंग्रेज़ी: Kevington) एक दक्षिणपूर्व लंदन में ब्रॉमली बरो का जिला है।
मलयालम साहित्य का इतिहास
मलयालम साहित्य का इतिहास शीर्षक पुस्तक के लिए  मलयालम साहित्य का इतिहास:परमेश्वरम नायर देखें।
मलयालम् भाषा अथवा उसके साहित्य की उत्पत्ति के संबंध में सही और विश्वसनीय प्रमाण प्राप्त नहीं हैं। फिर भी मलयालम् साहित्य की प्राचीनता लगभग एक हजार वर्ष तक की मानी गई हैं। भाषा के संबंध में हम केवल इस निष्कर्ष पर ही पहुँच सके हैं कि यह भाषा संस्कृतजन्य नहीं है - यह द्रविड़ परिवार की ही सदस्या है। परंतु यह अभी तक विवादास्पद है कि यह तमिल से अलग हुई उसकी एक शाखा है, अथवा मूल द्रविड़ भाषा से विकसित अन्य दक्षिणी भाषाओं की तरह अपना अस्तित्व अलग रखनेवाली कोई भाषा है। अर्थात् समस्या यही है कि तमिल और मलयालम् का रिश्ता माँ-बेटी का है या बहन-बहन का। अनुसंधान द्वारा इस पहेली का हल ढूँढने का कार्य भाषा-वैज्ञानिकों का है और वे ही इस गुत्थी को सुलझा सकते हैं। जो भी हो, इस बात में संदेह नहीं है कि मलयालम् का साहित्य केवल उसी समय पल्लवित होने लगा था जबकि तमिल का साहित्य फल फूल चुका था। संस्कृत साहित्य की ही भाँति तमिल साहित्य को भी हम मलयालम् की प्यास बुझानेवाली स्त्रोतस्विनी कह सकते हैं।
सन् 3100 ईसापूर्व से लेकर 100 ईसापूर्व तक यह प्राचीन तमिळ का एक स्थानीय रूप थी। ईसा पूर्व प्रथम सदी से इसपर संस्कृत का प्रभाव हुआ। तीसरी सदी से लेकर पन्द्रहवीं सदी के मध्य तक मलयालम का मध्यकाल माना जाता है। इस काल में जैनियों ने भी भाषा को प्रभावित किया। आधुनिक काल में सन् 1795 में परिवर्तन आया जब इस राज्य पर अंग्रेजी शासन पूर्णरूपेण स्थापित हो गया।
रामचरितम् काव्य
मलयालम् साहित्य के इतिहास का प्रभात गीतों से गुजायमान है। इनमें भक्ति, वीररस और हास्यरस के गीतों के साथ साथ प्रौढ़ काव्य भी विद्यमान हैं। इस प्रौढ़ रचनाओं में "रामचरितम्" का स्थान सर्वाधिक महत्वपूर्ण है। इसकी भाषा तमिल के इतने निकट है कि चंद तमिल विद्वान् इसे तमिल की रचना समझ बैठे, परंतु आज यह निस्संदेह सिद्ध हो चुका है कि रामचरितम् मलयालम् काव्य है और उसका रचयिता भी केरलवासी है। इसकी विषयवस्तु रामायण के लंकाकांड की कथा है। केरल के चीरामन नामक कवि ने इसकी रचना की है। अनुसंधानकर्ताओं का यही मत है कि रामचरितम् का रचनाकाल 13वीं शताब्दी है।
पहली से आठवीं सदी ईसवी तक की अवधि में चेर राज्य में, जो आगे चलकर केरल बना, अनेक सुप्रसिद्ध तमिल रचनाओं का जन्म हुआ है। "चिलप्पतिकारम्" इत्यादि उच्च कोटि के काव्यों का उदाहरण हम ले सकते हैं। परंतु रामचरितम् को इस कोटि में, अर्थात् केरलवासी द्वारा रचित तमिल रचनाओं में गिनना भ्रामक होगा। रामचरितम् की रचना उस काल में हुई थी जब संस्कृत का प्रसार केरल में जम चुका था और मणिप्रवालम् नामक मिश्र भाषा विकसित हो रही थी। रामचरितम् में संस्कृत के तत्सम एवं तद्भव शब्दों का प्रयोग प्रचुर मात्रा में मिलता है। परंतु द्रविड़ अक्षरों द्वारा लिखे जाने के कारण इनके रूपों में थोड़ा परिवर्तन आया है।
मणिप्रवाल साहित्य
सातवीं सदी ईसवी से लेकर आगे कुछ समय तक केरल के सांस्कृतिक क्षेत्र में आर्यवंशज नंपूतिरियों का काफी प्रभाव रहा। अधिकतर अनुसंधाताओं का यही मत है कि वे बहुत पहले ही केरल में आ चुके थे। इन्हीं के प्रभाव से केरल में मणिप्रवालम् नामक मिश्र भाषा का विकास हुआ। 10वीं और 15वीं सदी ईसवी के मध्य मणिप्रवाल साहित्य की अत्यधिक पुष्टि हुई। इसी मणिप्रवाल के माध्यम से संस्कृत के अनेक काव्यरूपों का संक्रमण मलयालम् में हुआ। चंपू काव्य, संदेश काव्य इत्यादि का उदाहरण हम ले सकते हैं। "उण्णियच्ची चरितम", उण्णिच्चिरुतेवीचरितम्" और उण्णियाटी "चरितम्" प्राचीन मणिप्रवाल चंपू हैं। उण्णियच्ची चरितम् का रचनाकाल 14वीं सदी का पूर्वार्ध है। उण्णियाटीचरितम् 1350 ई॰ के आसपस लिखा गया और उसका रचयिता है दामोदर चाक्यार। उण्णियच्ची चरितम् का रचयिता तेवन चिरिकुमान नामक कवि माना जाता है। उण्णिच्चिरुतेवी चरितम्को इन्हीं का समकालीन माना जाता है। परंतु यह किस कवि की रचना है, इस संबंध में कोई जानकारी नहीं है। जैसा इनके नामों से विदित होता है, इनकी विषयवस्तु कुछ विख्यात सुंदरियों की प्रशस्ति है।
संदेश काव्यों में "उष्ण्णुनीलीसंदेशम्" और "कोकसंदेशम्" महत्वपूर्ण हैं। ऐसा माना जाता है कि दोनों का रचनाकाल 14वीं शताब्दी है। इनके रचयिता कवियों के संबंध में कुछ पता नहीं है।
मणिप्रवाल साहित्य के प्रसार ने उस भाषारूप के व्याकरण नियमों एवं साहित्यिक लक्षणों का विवरण देनेवाले एक शास्त्रग्रंथ की रचना की प्रेरणा दी। इस ग्रंथ का नाम है "लीलातिकम्"। यह अनुमान किया जा सकता है कि "लीलातिलकम्" 14वीं सदी में लिखा गया है।
यदि एक तरफ मणिप्रवाल साहित्य का विकास होता गया तो दूसरी तरफ "पाट्टु" (गीत) नामक काव्यशाखा की भी वृद्धि होती गई। जैसा ऊपर कहा गया है, इस शाखा में धार्मिक एवं खेती और अन्य पेशों से संबद्ध अनेक लोकगीत हैं। तोरम् पाट्टु (अवतारगीत--कालीस्तुति), सर्पम् पाट्टु (सर्पस्तुति गीत), अय्यप्प, पाट्टु (अय्यप्प देवता का स्तुतिगीत) इत्यादि का संबंध आचार मर्यादाओं और धार्मिक विषयों से है। कृषिप्पाट्टु (कृषि-गीत), आररुपाट्टु (धान के पौधे लगाते वक्त गाया जानेवाला गीत), वल्लप्पाट्टु (नौका गीत) इत्यादि दूसरे वर्ग में आते हैं। इन गीतों के मूल घटक हैं--स्वर, ताल और लय।
प्रौढ़ गीत लोकगीतों से भिन्न हैं। उपरिलिखित "रामचरितम्" ही इस विभाग में सर्वप्रथम उल्लेखनीय है। लीलातिलकम् में प्रौढ़ पाट्टु काव्य के लिये दी गई परिभाषा इसमें ठीक बैठती है। बाद में लिखे गए "निरणम्" गीतों में प्रयुक्त शब्द केवल द्राविड़ अक्षरों के बने हुए नहीं हैं। इनमें ऐसे संस्कृत पदों की भरमार है जिनसे यह पता चलता है कि संस्कृत के अक्षरों का पर्याप्त प्रचार इस समय तक हो चुका था। इस मत को मान्यता मिली है कि निरणम् गीत 14वीं सदी के उत्तरार्ध और 15वीं सदी के पूर्वार्ध के बीच लिखे गए हैं। रामचरितम् और निरणम् गीतों के कालों में एक या डेढ़ शताब्दियों से अधिक का अंतर नहीं है। फिर भी इन दोनों के बीच का भाषा संबंधी अंतर अत्यधिक स्पष्ट है। इससे यह अनुमान होता है कि यद्यपि रामचरितम् के समय में मणिप्रवाल विकसित हो चुका था तथापि इस काव्य में जान बूझकर केवल तमिल के अक्षरों द्वारा लिखे जाने योग्य पदावली का प्रयोग किया गया था।
निरणम् कवि तीन हैं--माधव पणिक्कर, शंकर पणिक्कर और राम पणिक्कर। माधव पणिक्कर द्वारा अनुदित भगवद्गीता ने भाषा को गौरवान्वित किया--भारत की प्रादेशिक भाषाओं में रचित गीतानुवादों में यही सर्वप्रथम और सर्वप्रमुख हे। इसमें सात सौ श्लोकों का भाषांतरण 328 गीतों में हुआ है। गीता का आशयगांभीर्य और महत्ता का अनुवाद में लेशमात्र भी लोप नहीं हुआ है। शंकर पणिक्कर की रचना "भारतमाला" नामक गानकाव्य है। राम पणिक्कर ने रामायण, भारत और भागवत का संक्षिप्त अनुवाद किया। यह कथन गलत नहीं होगा कि मलयालम् को अपने पाँव पर खड़े होने का बल प्रदान करनेवाले इसी कवि को भाषा का पिता माना जा सकता है--यद्यपि इतिहासकारों की दृष्टि में तुंचत्त एषुत्तच्दन इस उपाधि के अधिकारी हैं; मेरे विचार में कण्णश्शन् के नाम से विख्यात इस राम कवि को उपर्युक्त पदवी प्रदान करने में एषुत्तच्छन को हर्ष ही होगा, क्योंकि एषुत्तच्छन के आचार्यपद के भी वे पात्र हैं।
उपर्युक्त सारे काव्य पुराणकथाओं के पुनराख्यान हैं। परंतु पंद्रहवीं शताब्दी में आविर्भूत "कृष्णगाथा" केवल पुराण का पुनराख्यान मात्र नहीं है। इसमें भागवत के दशम स्कंध में वर्णित कृष्णगाथा का अन्वाख्यान इस प्रकार साबित हुआ है कि संस्कृत महाकाव्यों का रूपशिल्प मंजरी छंद में--जो द्राविड छंदों के परिणत प्रकारों में से एक है--अवतरित हुआ है। अत: कृष्णगाथा को मलयालम् का सर्वप्रथम स्वतंत्र महाकाव्य मान सकते हैं। ऋतुओं के कवि के नाम से प्रख्यात कृष्णगाथाकार ने प्रकृतिवर्णनों द्वारा नूतन सौंदर्य प्रपंचों का साक्षात्कार कराया। सुरीली गानविधा, ललित और कोमल पदावली, चिरनूतन कल्पनाएँ--इनके कारण कृष्णगाथा एक सम्मोहनकारी रचना बन गई है।
प्रसिद्ध कवि एषुत्तच्छन्
पाट्टु विभाग में दूसरा भक्तिप्रधान गानकाव्य "पूंतानम्" की "ज्ञानप्पाना" है। पूंतानम् के अन्य स्तोत्र भी ललित, कोमल और भक्तिसुधा से ओतप्रोत है।
इस विभाग की अन्य उल्लेखनीय रचनाएँ कुछ लोकगीत और "वटक्कन पाट्टु" (उत्तरी गीत) तथा "तेक्कन पाट्ट" (दक्षिणी गीत) के नामों से विख्यात कुछ आख्यानात्मक गान काव्य हैं। जैसा नामों से विदित होता है, ये गीत क्रमश: उत्तर और दक्षिण केरल की वीरगाथाएँ हैं। उत्तरी गीतों की भाषा आधुनिक मलयालम् से मिलती जुलती है, परंतु दक्षिणी गीतों में भाषा का तमिल से सामीप्य अधिक है। 16 वीं और 18 वीं सदियों बीच रचे गए दक्षिणी गीतों में तमिल का प्रभाव संभवत: दक्षिण केरल के तमिल प्रदेशों के साथ निकट संपर्क को ही सूचित करता है, न कि भाषा के स्वतंत्र विकास के अभाव को। दक्षिण के कवि द्विभाषा (तमिन और मलयालम्) के विद्वान् थे।
मणिप्रवाल आंदोलन के अंतर्गत चंपू काव्यों का दूसरा चरण 15वीं शताब्दी में पुन: दर्शनीय है। यद्यपि इस काल में तीन सौ से भी अधिक चंपू काव्य रचे गए तो भी इनमें पुनम् नंपूतिरि का रामायण और मषमंगलम् नारायणन् नंपूतिरि का भाषानैषध इत्यादि चंपू ही विशेष ध्यान देने योग्य हैं। पूनम् का काल 15वीं शताब्दी के पूर्वार्ध में अथवा 16वीं शताब्दी के उत्तरार्ध में होना चाहिए। नैषधचंपूकार का काल 16वीं शताब्दी का मध्य है। यद्यपि विकासक्रम के अनुसार उत्तम मणिप्रवाल में मलयालम् की ही प्रमुखता होनी चाहिए थी, फिर भी इन चंपुओं में संस्कृतप्रधान भाषा ही अपनाई गई है। ऐसी स्थिति पैदा हुई कि अधिकांश चंपुओं को समझने के लिये संस्कृत का ज्ञान अनिवार्य हो गया। इस कारण मणिप्रवाल साहित्य सामान्य जनता से दूर होता गया।
नृत्यकलारूप : कृष्णनाट्टम, रामनाट्टम
17 वीं शताब्दी के उत्तरार्ध में कोषिक्कोट के मानवेद राजा ने "कृष्णगीति" नामक संस्कृत काव्य की रचना की। इसके आधार पर "कृष्णनाट्टम्" नामक नृत्यकला का भी आविर्भाव हुआ। इसमें श्रीकृष्ण की कथा का आठ दिनों में अभिनय करने की योजना बनाई गई।
कृष्णनाट्टम् की देखा देखी "रामनाट्टम्" नामक दूसरे नृत्यकला-रूप का भी आविष्कार किया गया। इस कला-रूप के आधारभूत साहित्य में रामकथा को आठ रात में खेलने योग्य खंडों में विभक्त किया गया। इसके रचयिता कोट्टारक्करा के राजा है। इनके जीवकाल के संबंध में दो मत हैं। कुछ लोग इन्हें सत्रहवीं शताब्दी के मानते है, दूसरे 15-16वीं शताब्दी के। रामनाट्टम् में आज की कथकली का प्राग्रूप दर्शनीय हैं।
"गिरिजाकल्याणम्" नामक गीत प्रबंध को भी कुछ विद्वान् उण्णायि वारियर रचित मानते हैं। इसकी रचना किलिप्पाट्टु के छंदों में अनुप्रासयुक्त शैली में हुई है।
तुल्ललू साहित्य उद्भावक कुंचन नंप्यार
18वीं सदी के ऊषाकाल में एक महान तेज:पुंज का उदय हुआ--तुल्लल्-साहित्य के उपज्ञाता कुंचन नंप्यार का। संभव है, तुल्लल् जैसे कलारूप पहले भी रहे हों। परंतु इसमें संदेह नहीं कि इसी प्रतिभाशाली कवि ने तुल्लल् को एक आंदोलन के रूप में विकसित किया। एक प्रकार से तुल्लल् को नृत्यात्मक एकाभिनय कह सकते हैं। तुल्लल् गीत इसका आधारस्वरूप साहित्य है। नंप्यार ने तुल्लल् गीतों के कथानक के रूप में पुराणों के उपाख्यान ही लिए हैं। फिर भी वर्णनों में आनेवाला वातावरण पौराणिक न होकर केरल के समसामयिक जनजीवन से मेल खानेवाला है। नंप्यार ने पौराणिक इतिवृत्तों के माध्यम से तत्कालीन जीवन की वैयक्तिक और सामाजिक विकलाताओं पर तीखे व्यंगबाण चलाए हैं। इनके इस परिहास की तेज धार का लक्ष्य समाजशरीर के व्रणों की चीर फाड़ करना था। तुल्लल् साहित्य में सटायर विधा का अत्यधिक संपन्न काव्यालोक दर्शनीय है। इस विषय में कोई भी इनके समक्ष नहीं आता, न इनके पहले, न बाद में। यदि परिहास को सफल बनाना है तो सूक्ष्म, निर्मम और व्यापक मर्मबोध अपेक्षित है। यह सिद्धि प्रचुर मात्रा में होने के कारण नंप्यार का हास्य आदर्श है। उनके हास्य और मर्मोक्तियों में विद्वेष की ज्वाला नहीं चुभती, वरन् हार्दिक सहानुभूति और मानव प्रेम का चैतन्य ही स्फुरित होता है।
पाट्टु शाखा की एक अन्य महत्वपूर्ण रचना 18वीं सदी के पूर्वार्ध (1703-1763) के कवि रामपुरम् वारियर का "कुचेलवृत्तम" वंचिप्पाट्टु (नोकागीत) है। शुरू शुरू में मलयालम् में गद्य साहित्य की खास प्रगति नहीं हुई थी। 10वीं या 11वीं शताब्दी में लिखित "भाषाकौटलीयम्" कूटियाट्टम् के अभिनय के लिये दिग्दर्शन देनेवाली "आट्टप्रकारम्" नामक ग्रंथपरंपरा, 14वीं शताब्दी का "दूतवाक्यम्" गद्य, उसी शताब्दी का "ब्रह्मांडपुराणम्" गद्य, "अंबरीषचरितम्", "देवीभागवतम्" इत्यादि गद्य--इन सभी को गद्य साहित्य के लिये प्राचीन काल की देन मान सकते हैं। तद्देशीय ईसाई धर्मप्रचारकों ने कुछ गद्य ग्रंथ 16वीं, 17वीं तथा 18वीं सदियों में लिख हैं। इनमें "संक्षेप वेदार्थम्" "वेदतर्कम्" इत्यादि सम्मिलित हैं। "वर्तमानप्पुस्तकम्" सर्वप्रथम यात्रासाहित्य (18वीं सदी का अंत) है।
कुंचन नंप्यार के बाद कुछ समय तक की अवधि मलयालम् के लिये अंधकारमय है। करीब आधी शताब्दी तक को इस अवधि में किसी ज्योति का उदय नहीं हुआ। बाद में स्वाति तिरुनाल (राजा) के युग का सुप्रभात हुआ। इरयिम्मन तंपि (1783-1856) किलिमानूर कोयित्तंपुरान इत्यादि आट्टक्कथाकारों ने स्वातितिरुनाल् का प्रश्रय पाया। स्वाति तिरुनाल स्वयं कवि थे और उन्होंने हिंदी में भी गीत लिखे थे।
नाटक, महाकाव्य, तथा उपन्यास
इसी अवधि में संस्कृत के महाकाव्यों के अनुकरणों के रूप के मलयालम् महाकाव्यों की रचना हुई थी। कृष्णगाथा के बाद मणिप्रवाल में एक महाकाव्य--"श्रीकृष्णचरितम्"—की रचना हुई (अधिकांश विद्वान् इसे कुंचन नंप्यार की रचना मानते हैं)। इस महाकाव्य के बाद अनुकरणात्मक महाकाव्यों के युग का आरंभ होने तक कम से कम एक शताब्दी बीती होगी। अषकत्त पद्मनाभ कुरुप का "रामचंद्रविलासम्", पंतलम् केरल वर्मा का "रुग्मांगदचरितम्" और "विजयोदयम्", उल्लूर का "उमाकेरलम्", वल्लत्तोल् का "चित्रयोगम्", के॰ सी॰ केशव पिल्ला का "केशवीयम्", कीटुङंल्लूर कोच्चुण्णि तंपुरान का वंचीशवंशम्" और "पांडवोदयम्", वटक्कुम्कूर राजराज वर्मा का "रघुवीरविजयम्" और "राघवाभ्युदयम्", कट्टक्कयम् चेरियान माप्पिला का "श्रीयेशुविजयम्", इत्यादि मलयालम् के प्रमुख महाकाव्य हैं। ये 1902 एवं 1917 के बीच लिखे गए थे।
गद्य-साहितय में उपन्यासों का उदय भी उन्नीसवीं सदी में केरल वर्मा युग में ही हुआ था। प्रथम उपन्यास अप्पु नेटुंङयाटि लिखित "कुदलता" है। एक दो साल में (1889 में) चंतु मेनन ने इंदुलेखा का प्रकाशन किया। चंतु मेनन ने "शारदा" नामक उपन्यास का प्रथम भाग लिखा--और दूसरे भाग की रचना करने के पहले ही स्वर्ग सिधार गए। इंदुलेखा और शारदा आज भी मलयालम् के सामाजिक उपन्यासों की प्रथम श्रेणी में स्थित हैं। सामाजिक उपन्यासकारों में चंतु मेनन की प्रतिभा अद्वितीय है।
केरल वर्मा के समसामयिक कवियों में बहुत से रसिक कवि थे। पूंतोट्टम् नँपूतिरि, वेण्मणि पिता और पुत्र, कोटुंङल्लूर कुंञिक्कुट्टन् तंपुरान्, कोच्चुरिण्ण तंपुरान् इत्यादि कवियों ने मिलकर एक नूतन काव्यरूप को जन्म दिया। ये सभी सरल भाषा के प्रयोग में तत्पर थे। इस प्रवृत्ति को विकास "पच्च मलयालम्" (शुद्ध और संस्कृत से मुक्त भाषा) आंदोलन के रूप में हुआ। कुंञिक्कुट्टन् तंपुरान्, (नल्ल भाषा--अच्छी भाषा) कुंडूर नारायण मेनन् (नालु भाषाकाव्यंङल्--चार भाषा काव्य) इत्यादि इस प्रकार के भाषाप्रयोग में निपुण थे। परंतु खेद है कि "पच्च मलयालम्" आंदोलन समय से पहले ही समाप्त हो गया। फिर भी वेण्मणि आदि कवियों द्वारा अपनाई गई काव्यशैली और दृष्टिकोण ने आगे के कवियों पर अपना प्रभाव डाला है। मणिप्रवाल काल की शृंगार प्रवृत्ति ने इनकी कविता में नए रूप में प्रवेश पाया। इस आंदोलन के शिखरस्थ कवि कुंञिक्कुट्टन तंपुरान इसलिये युगविभूति नहीं माने गए हैं कि उन्होंने शुद्ध मलयालम् में कुछ कविताएँ लिखी हैं; परंतु उसका कारण यह है कि अपने लघु जीवनकाल के मात्र दो सालों के ऊपर की अवधि में उन्होंने एक ऐसा चमत्मकार कर दिखाया जो पुरुषासाध्य नहीं माना जा सकता। यह महान कवि इस छोटे अर्से में संपूर्ण महाभारत का मलयालम् में छंदश: और पदश: अनुवाद करने में सफल हुए। जिस कार्य को संपन्न करने में तेलुगु में तीन पीढ़ियों की साधना की आवश्यकता पड़ी थी उसको पूरा करने में इस कवि ने तीन साल भी नहीं लगाए! उनके मुख से कविता की धारा प्रवाहित होती थी, यह नहीं कि वे कविता "लिखते" थे। उनकी "सरस-द्रुत-कवि-किरीट-मणि" की उपाधि उनके लिये सर्वथा सार्थक थी। उनको "केरल व्यास" कहना भी उचित ही था।
स्वच्छंतावादी आंदोलन
अब हम मलयालम् के स्वच्छंदतावादी आंदोलन (अर्थात् रोमांटिसिज़्म, जो मलयालम् में काल्पनिक प्रस्थानम् के नाम से प्रसिद्ध है) के युग में आ जाते हैं। वी॰ सी॰ बालकृष्ण पणिक्कर का "ओरु विलापम्" (1895) इत्यादि इस प्रसंग में स्मरणीय हैं। परंतु कुमारन् आशान् का "वीण पूवु" (पतित कुसुम) ही इस आंदोलन की प्रारंभिक रचनाओं में सर्वाधिक महत्वपूर्ण है। मलयालम् का स्वच्छंदतावाद आशान् की कविताओं के रूप में पल्लवित और पुष्पित हुआ। नलिनि, लीला, चिंताविष्टयाय सीता, चंडालभिक्षुकी, प्ररोदनम्, दुरवस्था, करुणा इत्यादि इनकी मुख्य रचनाएँ हैं। आशान् जिस काव्य प्रपंच को अनावृत्त करने में सफल हुए वह गंभीर दार्शनिकता, जीवनदर्शन का अदम्य कौतूहल और तीव्र भावविभोरता से भास्वर है। आशान् ही वह कवि थे जिन्होंने श्रृंगार को सामान्य धरातल से स्वर्गिक विशुद्धता तक पहुँचाया। आध्यात्मिक प्रेम की सुदर कल्पना ने उनकी कविता को प्रभापूरित किया है।
वल्लत्तोल् की सफलता इसमें थी कि वे मानव के मानसिक भाव को काल्पनिकता का परिधान देकर सुदर रूप में प्रस्तुत कर सके। उन्होंने 1909 में बाल्मीकि रामायण का अनुवाद किया। 1910 में "बधिरविलापम्" नामक विलापकाव्य लिखा। इसके बाद उन्होंने अनेक नाटकीय भावकाव्य लिखे--गणपति, बंधनस्थनाय अनिरुद्धन्, ओरू कत्तु (एक खत), शिष्यनुम् मकनुम् (शिष्य और पुत्री), मग्दलन मरि यम्, अच्छनुम् मकनुम (पिता पुत्री) कोच्चुसीता इत्यादि। सन् 1924 के बाद रचित साहित्यमंजरियों में ही वल्लत्तोल के देशभक्ति से ओतप्रोत वे काव्यसुमन खिले थे जिन्होंने उनको राष्ट्रकवि के पद पर आसीन किया। एन्रे गुरुनाथन (मेरे गुरुनाथ) इत्यादि उन भावगीतों में अत्यधिक लोकप्रिय हैं। जीवन के कोमल और कांत भावों के साथ विचरण करना वल्लत्तोल को प्रिय था। अंधकार में खड़े होकर रोने की प्रवृत्ति उनमें नहीं थी। यह सत्य है कि पतित पुष्पों को देखकर उन्होंने भी आहें भरी हैं, परंतु उनपर आँसू बहाते रहने की बनिस्बत विकसित सुमनों को देखकर आह्लाद प्रकट करने की प्रवृत्ति ही उनमें अधिक हैं।
इस समय के अन्य कुछ कवियों के नाम ये हैं - नालप्पाट्टु नारायण मेनन (इनकी सर्वश्रेष्ठ रचना कण्णुनीरतुल्लि अश्रुबिंदु नामक विलापकाव्य है); करिरप्पुरत्त, केशवन नायर (काव्योपहारम् नव्योपहारम् इत्यादि भावगीत संग्रह); के के राजा (अनेक भावगीत और एक विलापकाव्य, बाष्पांजली, इन्होंने लिखी है), इत्यादि।
जी शंकर कुरुप, वेण्णिक्कलुम् गोपाल कुरुप, पी कुंञिरामन् नायर इत्यादि कवियों का जन्म 20वीं सदी के प्रथम दशक में हुआ है। इटप्पल्लि कविद्वय (इटप्पल्लि राघवन पिल्ला और चडङंपुषा कृष्ण पिल्ला), वैलोप्पिल्लि श्रीधर मेनन इत्यादि इनके थोड़े ही साल बाद के हैं। इटप्पल्लि कवियों ने, खासकर चङङम्पुषा ने डेढ़ दशाब्दियों की अवधि में जितना कार्य करके संसार से बिदा ली है उतना पूर्ण पुरुषायु में भी किसी कार्य के द्वारा असाध्य है। मलयालम् के स्वच्छंतावाद के आंदोलन के लिये उनकी देन अमोध है। जी॰ शंकर कुरुप, बालामणि अम्मा, पी॰ कुंञिरामन् नायर इत्यादि ने भी इस आंदोलन को संपन्न किया है।